11. ΑΝΑΓΚ. ΝΟΜΟΣ υπ’ αριθ. 2450 της 16/22 Ιουλ. 1940 (ΦΕΚ Α΄ 224)  Περί τεχνικής εκπαιδεύσεως αξιωματικών Βασ. Αεροπορίας εις το Εθνικόν Μετσόβιον Πολυτεχνείον. Άρθρ.1.-Κατώτεροι Αξιωματικοί της Βασ. Αεροπορίας, δύνανται κατόπιν αποφάσεως του Υπουργού της Αεροπορίας, επιλεγόμενοι δια διαγωνισμού, να μετεκπαιδεύωνται τεχνικώς παρά ταις Ανωτάταις Σχολαίς του Εθνικού Μετσοβίου Πολυτεχνείου (Ε.Μ.Π.) διανύοντες παρ’ αυταίς κύκλον σπουδών διαρκείας δύο και ημίσεος ετών δια την ειδικότητα Χημικού Μηχανικού και τριών και ημίσεος ετών δια την ειδικότητα του Μηχανολόγου - Ηλεκτρολόγου. Η τεχνική αύτη μετεκπαίδευσις Αξιωματικών Βασ. Αεροπορίας εις την ειδικόητητα Χημικού Μηχανικού και Μηχανολόγου, ενεργείται ομού μετά των Αξιωματικών του Στρατού της Ξηράς εις τους λειτουργούντας δυνάμει του υπ’ αριθ. 1341/38 Α. Νόμου «περί τεχνικής εκπαιδεύσεως Αξιωματικών του Στρατού της Ξηράς» ως ετροποποιήθη δια του υπ’ αριθ. 2174/40 Α. Νόμου «περί καταργήσεως του άρθρ. 11 του υπ’ αριθ. 1341/1938 Α. Νόμου «περί τεχνικής εκπαιδεύσεως Αξιωματικών του Στρατού της Ξηράς», κύκλους σπουδών, δυναμένης της εκπαιδεύσεως των Χημικών Μηχανικών να παραταθή επί δύο περίπου μήνας δια τους Αξιωματικούς της Βασ. Αεροπορίας. Οι απόφοιτοι του κύκλου σπουδών Μηχανολόγων Αξιωματικοί της Βασ. Αεροπορίας δια την απόκτησιν του διπλώματος Μηχανολόγου - Ηλεκτρολόγου, φοιτώσιν εν συνεχεία επί έν έτος εις ιδιαίτερον κύκλον σπουδών, συμπληρουμένου ούτω του ως άνω καθοριζομένου χρονικού διαστήματος τριών και ημίσεος ετών δια την ειδικότητα ταύτην. Ο αριθμός των κατ’ έτος εισαγομένων προς μετεκπαίδευσιν εις τας άνω ειδικότητας δεν δύναται να είναι εν συνόλω ανώτερος των τεσσάρων. Ίνα λειτουργήσωσιν οι κύκλοι σπουδών των Μηχανικών Χημικών και των Μηχανολόγων δέον εις έκαστον τούτων να εισαχθώσιν κατ’ ελάχιστον όριον τέσσαρες Αξιωματικοί του Στρατού της Ξηράς ή της Βασ. Αεροπορίας εν συνόλω.         Σελ. 268 Άρθρ.2.-Εκ των κατωτέρων Αξιωματικών του Ανωτέρου Τεχνικού Προσωπικού της Βασ. Αεροπορίας, κατ’ έτος δύο κατ’ ανώτατον όριον εισάγονται άνευ εξετάσεων απ’ ευθείας εις την τετάρτην εκπαιδευτικήν περίοδον του Κύκλου των Μηχανολόγων κατόπιν αποφάσεως του επί της Αεροπορίας Υπουργού, προκαλουμένης υπό του Γενικού Επιτελείου Αεροπορίας και μετεκπαιδεύονται ομού μετά των λοιπών συναδέλφων των προς απόκτησιν διπλώματος Μηχανολόγου-Ηλεκτρολόγου. Άρθρ.3.-Προς συμμετοχήν Αξιωματικού εις διαγωνισμόν απαιτούνται:α)Υγεία καλή, β)ευνοϊκή πρότασις του Διοικητού του και των προϊσταμένων αυτού Αρχών, γ)διετής υπηρεσία εις τον βαθμόν του Αξιωματικού συμπληρουμένην την 31 Δεκεμβρίου του έτους διενεργείας του διαγωνισμού, δ)ηλικίαν ουχί ανωτέρα των 32 ετών ομοίως συμπληρουμένη, ε)έγγραφος δήλωσις του Αξιωματικού εμφαίνουσα ότι επιθυμεί να μετεκπαιδευθή ως και τον κύκλον σπουδών εις ον επιθυμεί να φοιτήση. Άρθρ.4.-Ο εισιτήριος διαγωνισμός διεξάγεται εν τω Εθνικώ Μετσοβίω Πολυτεχνείω υπό του διδακτικού προσωπικού αυτού, βάσει προγράμματος οριζομένου υπό της Συγκλήτου, ομού μετά των Αξιωματικών του Στρατού της Ξηράς. Άρθρ.5.-Τα εν τω Εθνικώ Μετσοβίω Πολυτεχνείω κατά κύκλους σπουδών διδακτέα μαθήματα, ασκήσεις, εφαρμογαί και τα των εξετάσεων ως και πάσα άλλη λεπτομέρεια σχετική προς την λειτουργίαν των ιδρυομένων τμημάτων, ορίζονται δι’ αποφάσεως της Συγκλήτου του Εθνικού Μετσοβίου Πολυτεχνείου ομού μετά των αξιωματικών του Στρατού της Ξηράς, εγκρινομένης και υπό του Υπουργού της Αεροπορίας. Άρθρ.6.-Η διδασκαλία εις τους μετεκπαιδευομένους Αξιωματικούς διεξάγεται κεχωρισμένως των λοιπών σπουδαστών υπό των οικείων Καθηγητών του Εθνικού Μετσοβίου Πολυτεχνείου ομού μετά των Αξιωματικών του Στρατού της Ξηράς. Δύναται όμως μετά πρότασιν του Πρυτάνεως και απόφασιν της Συγκλήτου, να ανατεθή διδασκαλία και εις τακτικούς ή εκτάκτους Καθηγητάς του Εθνικού Πανεπιστημίου. Το ανώτερον διδακτικόν Προσωπικόν του Ε.Μ.Π. και Εθνικού Πανεπιστημίου, αποζημιούται δια την ειδικήν επί πλέον προς Αξιωματικούς διδασκαλίαν με 1,1/2%του οργανικού μισθού καθ’ ώραν διδασκαλίας εις βάρος του Προϋπολογισμού του Υπουργείου Στρατιωτικών κατά τα 2/3 και του Υπουργείου Αεροπορίας κατά το 1/3.    Σχολές Αεροπορίας 38.Γ.α.11   295 Η αποζημίωσις αύτη δεν δύναται να υπερβαίνη δι’ έκαστον το 1/3 του οργανικού του μισθού κατά μήνα. Εάν η διδασκαλία μαθήματός τινος δεν δύναται να εκτελεσθή υπό του οικείου Καθηγητού του Εθνικού Μετσοβίου Πολυτεχνείου δια λόγους δεδικαιολογημένου κωλύματος αυτού, επιτρέπεται όπως, τη προτάσει του, ανατεθή αύτη δι’ αποφάσεως της Συνελεύσεως του Εθνικού Μετσοβίου Πολυτεχνείου εις ειδικόν επιστήμονα κεκτημένον τα προσόντα του εκτάκτου Καθηγητού του Ε.Μ.Π. επί αμοιβή καθ’ ώραν διδασκαλίας, τη οριζομένη δια τους εκτάκτους Καθηγητάς του Εθνικού Μετσοβίου Πολυτεχνείου. Ο ούτω εντεταλμένος την διδασκαλίαν Καθηγητής θα εκτελή ταύτην εν συννενοήσει μετά του προτείναντος τούτον Καθηγητού του Εθνικού Μεστοβίου Πολυτεχνείου. Η διδασκαλία των ειδικών αεροπορικών μαθημάτων δι’ α δεν υφίστανται αρμόδιοι Καθηγηταί εν τω Εθνικώ Μετσοβίω Πολυτεχνείω ανατίθεται υπό του Υπουργού της Αεροπορίας εις Αξιωματικούς εν ενεργεία της Β. Αεροπορίας. Η παρακολούθησις των μαθημάτων τούτων είναι υποχρεωτική δι’ άπαντας του εκπαιδευομένους εις έκαστον κύκλον σπουδών Αξιωματικούς της Β. Αεροπορίας. Δια τα μαθήματα άτινα απαιτούσι εκτέλεσιν εφαρμογών (ασκήσεων) εις ιδιαιτέρας ώρας, δύναται ο αρμόδιος Καθηγητής του Εθνικού Μετσοβίου Πολυτεχνείου να προτείνη την πρόσληψιν Επιμελητών υφ’ ους ακριβώς όρους ενεργείται αύτη δια τους λοιπούς Επιμελητάς του Εθνικού Μετσοβίου Πολυτεχνείου επί ωριαία αποζημιώσει δραχ. 100. Η αποζημίωσις των κατά τα ανωτέρω τυχόν προσληφθησομένων τακτικών ή εκτάκτων Καθηγητών του Εθνικού Πανεπιστημίου και των Επιμελητών, βαρύνει τους Προϋπολογισμούς εξόδων Υπουργείων Στρατιωτικών και Αεροπορίας κατά την αυτήν ως άνω αναλογίαν. Άρθρ.7.-Ο Αρχηγός Γενικού Επιτελείου Αεροπορίας ασκεί εποπτείαν επί των εν τω Εθνικώ Μετσοβίω Πολυτεχνείω μετεκπαιδευομένων Αξιωματικών της Βασ. Αεροπορίας. Κατά κύκλον σπουδών δύναται να ορισθή παρά του Πρυτάνεως του Εθνικού Μετσοβίου Πολυτεχνείου ειδικός Διευθυντής Σπουδών είς εκ των Καθηγητών της αντιστοίχου Σχολής του Εθνικού Μετσοβίου Πολυτεχνείου επικουρών τον οικείον Κοσμήτορα εν τη ασκήσει των καθηκόντων του.       Άρθρ.8.-Εάν Αξιωματικοί φοιτώντες εις το Εθνικόν Μετσόβιον Πολυτεχνείον δεν επιδεικνύουσιν ικανοποιητικήν επίδοσιν εις τας σπουδάς αυτών πιστοποιουμένην υπό του Εθνικού Μετσοβίου Πολυτεχνείου, ο Υπουργός της Αεροπορίας, προτάσει του Αρχηγού Γενικού Επιτελείου Αεροπορίας δια τους Αξιωματικούς της Β. Αεροπορίας, διατάσσει την διακοπήν της φοιτήσεώς των. Αξιωματικοί μη επιδείξαντες ικανοποιητικήν επίδοσιν εις τας σπουδάς των δια λόγους υγείας, πιστοποιουμένην αρμοδίως, δύνανται να επαναλάβωσι τα μαθήματα ενός εκπαιδευτικού έτους και μόνον, καθ’ όλον το χρονικόν διάστημα της εν τω Εθνικώ Μετσοβίω Πολυτεχνείω εκπαιδεύσεώς των. Άρθρ.9.-Εις τους ευδοκίμως αποφοιτώντας αι Ανώταται Σχολαί του Εθνικού Μετσοβίου Πολυτεχνείου απονέμουσι διπλώματα παρέχοντα αυτοίς το δικαίωμα να φέρωσι τον τίτλον του διπλωματούχου Μηχανικού Ε.Μ.Π. μετά χαρακτηρισμού της αντιστοίχου ειδικότητος. Η επίδοσις εις τα ειδικά στρατιωτικά και αεροπορικά μαθήματα βαθμολογείται κεχωρισμένως αναγραφομένη εν τω προσηρτημένω εις το δίπλωμα πιστοποιητικώ επιδόσεων. Άρθρ.10.-Οι αποφοιτώντες ευδοκίμως εκ των ανωτέρω Σχολών Αξιωματικοί της Β. Αεροπορίας, αναλαμβάνουσι την υποχρέωσιν να υπηρετήσωσιν εις την Β. Αεροπορίαν επί χρόνον διπλάσιον του της φοιτήσεώς των κατά τ’ ανωτέρω εις το Εθνικόν Μετσόβιον Πολυτεχνείον. Άρθρ.11.-Οι κατ’ έτος αποφοιτώντες πρώτοι εξ εκάστου κύκλου σπουδών Αξιωματικοί της Β. Αεροπορίας, δύνανται ν’ αποστέλλωνται δαπάναις του Κράτους εις ειδικά εργοστάσια της αλλοδαπής προς πρακτικήν τεχνική ειδίκευσιν, δια Β.Δ/τος προκαλουμένου υπό του Υπουργού της Αεροπορίας. Άρθρ.12.-Οι κατά την δημοσίευσιν του παρόντος Νόμου εκπαιδευόμενοι εις το Εθνικόν Μετσόβιον Πολυτεχνείον Αξιωματικοί της Β. Αεροπορίας, κατόπιν εγκρίσεως του Υπουργού Αεροπορίας, συνεχίζουσι την συντελουμένην εν τω Εθνικώ Μετσοβίω Πολυτεχνείω εκπαίδευσίν των, μέχρι της ενάρξεως του προσεχούς εκπαιδευτικού έτους, οπότε μεταφέρονται εις την αντίστοιχον περίοδον του Κύκλου σπουδών ως το κατωτέρω άρθρον ορίζει και κατόπιν αποφάσεως του επί της Αεροπορίας Υπουργού. Άρθρ.13.-Η αντιστοιχία των τάξεων του Εθνικού Μετσοβίου Πολυτεχνείου προς τας εκπαιδευτικάς περιόδους των κύκλων σπουδών και αντιστρόφως καθορίζεται ως ακολούθως:   Σελ. 269 38.Γ.α.11 Σχολές Αεροπορίας   296 Κύκλος Σπουδών Μηχανολόγων-Ηλεκτρολόγων Οι αποφοιτώντες επιτυχώς των κάτωθι εκπαιδευτικών περιόδων: 1ης  εκπαιδευτικής          περιόδου 2ας      »     » 3ης      »     » 4ης      »     » 5ης      »     » Οι αποφοιτώντες επιτυχώς των κάτωθι τάξεων Α.Σ.Μ. Ηλεκτρολόγων: 1ης  τάξεως Α.Σ.Μ. Ηλεκτρολόγων 2ας »  » 3ης »  » 4ης »  » Κύκλος Σπουδών Μηχανικών Χημικών Οι αποφοιτώντες επιτυχώς των κάτωθι εκπαιδ. περιόδων: 1ης εκπαιδευτικής         περιόδου ) 2ας »  »        ) 3ης »  »        ) 4ης »  »        ) Οι αποφοιτώντες επιτυχώς των κάτωθι τάξεων της Α.Σ. Μηχανικών Χημικών: 1ης   τάξεως     Α.Σ.Μ.  Χημικών  2ας »  »  3ης »  » Ο Υπουργός της Αεροπορίας δύναται, εφ’ όσον κρίνει τούτο αναγκαίον, να αιτή την μεταγραφήν των φοιτώντων εις το Εθνικόν Μετσόβιον Πολυτεχνείον Αξιωματικών της Β. Αεροπορίας εκ των Κύκλων Σπουδών εις τας αντιστοίχους τάξεις    